བོད་ཀྱི་དཔེ་མཛོད་ཁང་ནས་དགེ་རྒན་ཚད་ལྡན་གོ་སྒྲིག་ཐོག་ལོ་རེེར་སློབ་ཐུན་གཉིས་སུ་ཆ་བགོས་ཀྱིས་བོད་ཀྱི་སྐད་ཡིག་སློབ་ཁྲིད་གནང་མུས་ཡིན་ཞིང་།སློབ་ཐུན་དང་པོ།ཕྱི་ཟླ།༣ཚེས།༡ནས།ཕྱི་ཟླ།༧ཚེས།༡༣བར་དང་།སློབ་ཐུན་གཉིས་པ་ཕྱི་ཟླ།༨ཚེས།༡ནས།ཕྱི་ཟླ།༡༢ཚེས་༡༢བར་ཡིན།བསླབ་གཞི་ཡང་སྐད་ཡིག་གི་རྨང་གཞི་ནས་མཐོ་རིམ་བར་དུ་ཡོད་པ་དང་།ད་ལན་རྒྱལ་ཕྱི་ནང་གི་སློབ་ཕྲུག་གྲངས་༡༦༠ཙམ་བསླབ་པ་མཐར་སོན་ཏེ་བོད་ཀྱི་དཔེ་མཛོད་ཁང་གི་ངེས་སྟོན་པ་མཆོག་ནས་ཕྱག་འཁྱེར་གསོལ་བསྩལ་གནང་ཡོད་པ་རེད།བོད་ཀྱི་དཔེ་མཛོད་གི་ངེས་སྟོན་པ་མཆོག་དང་།ལས་བྱེད།དེ་བཞིན་སློབ་ཕྲུག་བཅས་ལྷན་དུ་བསྒྲོན་པའི་མཉམ་པར།མཛད་སྒོའི་དབུ་འབྱེད་དུ་ངེས་སྟོན་པ་མཆོག་གིས་སྣང་གསལ་སྒྲོན་མེ་ཞལ་ཕྱེ་གནང་བཞིན་པ།སློབ་ཐུན་དང་པོ་ལེགས་པར་གྲོལ་བའི་དགའ་སྟོན་དུ་དགེ་སློབ་རྣམས་རྩེད་མོ་ལ་རོལ་བཞིན་པ།བོད་ཀྱི་དཔེ་མཛོད་ཁང་གི་ངེས་སྟོན་པ་མཆོག་ནས་སློབ་མཐར་ཕྱིན་པའི་སློབ་ཕྲུག་རྣམས་ལ་འཚམས་འདྲི་དང་སྦྲགས་མཛད་སྒོའི་དབུ་འབྱེད་གསུང་བཤད་གནང་བཞིན་པ།